ᱱᱟᱣᱟᱠᱷᱟᱱᱤ

ᱱᱟᱣᱟᱠᱷᱟᱱᱤ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ ᱟᱨ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱪᱟᱥ ᱯᱚᱨᱚᱵᱽ ᱠᱟᱱᱟ᱾ ᱱᱚᱶᱟ ᱯᱚᱨᱚᱵᱽ ᱨᱮ ᱦᱚᱲ ᱠᱚ ᱱᱟᱣᱟ ᱟᱨᱡᱟᱣ ᱦᱩᱲᱩ ᱨᱮᱭᱟᱜ ᱱᱟᱣᱟ ᱡᱚᱢᱟᱜ ᱠᱚ ᱡᱚᱢᱟ᱾

ᱧᱩᱛᱩᱢ
ᱱᱟᱣᱟᱠᱷᱟᱱᱤ ᱢᱮᱱᱮᱛ ᱫᱚ ᱱᱤᱛᱚᱜ ᱡᱚᱢ᱾ ᱱᱟᱣᱟ ᱢᱮᱱᱮᱛ ᱫᱚ ᱱᱟᱣᱟ ᱟᱨ ᱠᱷᱟᱱᱤ ᱢᱮᱱᱮᱛ ᱫᱚ ᱡᱚᱢ ᱠᱟᱱᱟ᱾ ᱱᱚᱣᱟ ᱫᱚ ᱪᱟᱥ ᱛᱟᱭᱚᱢ ᱱᱟᱣᱟ ᱡᱚᱢᱟᱜ ᱡᱚᱢ ᱵᱩᱡᱷᱟᱹᱜ ᱠᱟᱱᱟ᱾

ᱢᱟᱱᱟᱣ
ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱲ ᱟᱨ ᱳᱰᱤᱥᱟ ᱨᱮᱱᱟᱜ ᱪᱳᱴᱟ ᱱᱟᱝᱜᱽᱯᱩᱨ ᱯᱞᱟᱴᱚ ᱴᱚᱴᱷᱟ ᱨᱮᱱᱟᱜ ᱪᱟᱥ ᱯᱚᱨᱚᱵᱽ ᱠᱟᱱᱟ᱾ ᱦᱚᱲ ᱠᱚᱠᱚ ᱩᱯᱟᱹᱥᱟ, ᱥᱩᱨᱚᱡᱽ (ᱥᱤᱸᱜᱤ) ᱟᱨ ᱦᱟᱯᱲᱟᱢ ᱠᱚ ᱱᱟᱣᱟ ᱡᱚᱢᱟᱜ ᱮᱢ ᱠᱟᱛᱮ ᱠᱚ ᱢᱟᱱᱟᱣᱟ᱾ ᱱᱚᱶᱟ ᱫᱚ ᱯᱤᱸᱰᱟᱹ ᱨᱮᱠᱚ ᱢᱟᱱᱟᱣᱟ᱾ ᱜᱷᱟᱨᱚᱸᱡᱽ ᱨᱤᱱ ᱢᱩᱬᱩᱛ ᱦᱚᱲ ᱫᱚ ᱥᱤᱸᱜᱤ ᱟᱨ ᱦᱟᱯᱲᱟᱢ ᱠᱚ ᱞᱟᱹᱜᱤᱫ ᱥᱤᱢ ᱮ ᱵᱚᱸᱜᱟ ᱠᱚᱣᱟ᱾ ᱚᱱᱟ ᱛᱟᱭᱚᱢ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚ ᱛᱟᱞᱟᱨᱮ ᱡᱤᱞ ᱤᱥᱤᱱ ᱠᱟᱛᱮ ᱠᱚ ᱡᱚᱢᱟ ᱟᱨ ᱛᱟᱯᱟᱱ (ᱪᱟᱣᱞᱮ ᱦᱟᱺᱰᱤ) ᱠᱚ ᱪᱟᱞ ᱟᱠᱟᱣᱟ᱾ ᱱᱚᱶᱟ ᱯᱚᱨᱚᱵᱽ ᱨᱮ, ᱦᱚᱲ ᱠᱚ ᱱᱟᱣᱟ ᱦᱩᱲᱩ ᱠᱷᱚᱱ ᱯᱤᱴᱷᱟᱹ, ᱪᱷᱩᱰᱟ ᱠᱚ ᱵᱮᱱᱟᱣᱟ ᱡᱟᱦᱟᱸ ᱫᱚ ᱴᱟᱺᱰᱤ ᱨᱮ ᱦᱩᱭᱩᱜ ᱜᱳᱰᱟ ᱫᱷᱟᱱ (ᱜᱚᱰᱟ ᱦᱩᱲᱩ) ᱛᱮᱠᱚ ᱵᱮᱱᱟᱣᱟ᱾ ᱱᱚᱶᱟ ᱫᱚ ᱪᱟᱥ ᱛᱟᱭᱚᱢ ᱱᱟᱣᱟ ᱡᱚᱢᱟᱜ ᱡᱚᱢ ᱞᱟᱹᱜᱤᱫ ᱢᱟᱱᱟᱣ ᱵᱟᱛᱟᱣᱟ᱾

ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱥᱟᱫᱟᱱ ᱟᱨ ᱫᱷᱟᱸᱜᱚᱲ ᱠᱚᱠᱚ ᱢᱟᱱᱟᱣᱟ᱾

ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱨᱮ ᱢᱟᱱᱟᱣ
ᱱᱚᱣᱟ ᱯᱚᱨᱚᱵᱽ ᱫᱚ ᱪᱷᱚᱛᱤᱥᱜᱚᱰ ᱨᱮ ᱦᱚᱸᱠᱚ ᱢᱟᱱᱟᱣᱟ᱾} ᱯᱟᱪᱮ ᱳᱰᱤᱥᱟ ᱨᱮ ᱱᱚᱶᱟ ᱫᱚ ᱱᱩᱣᱟᱠᱷᱟᱭ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ᱾ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱱᱚᱣᱟ ᱫᱚ ᱱᱟᱣᱟᱭ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ᱾ ᱱᱚᱣᱟ ᱫᱚ ᱵᱷᱤᱞ ᱠᱚ ᱢᱩᱫᱽ ᱨᱮ ᱢᱟᱱᱟᱣ ᱵᱟᱛᱟᱣᱜᱼᱟ᱾} ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱟᱣᱟ ᱡᱚᱢᱟᱜ ᱡᱚᱢ ᱨᱮᱱᱟᱜ ᱯᱚᱨᱚᱵᱽ ᱫᱚ ᱱᱚᱵᱟᱱᱱᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱚᱨᱚᱵᱽ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱚᱨᱚᱵᱽ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱨᱚᱵᱽ
ᱛᱷᱚᱠ: ᱳᱰᱤᱥᱟ ᱨᱮᱱᱟᱜ ᱯᱚᱨᱚᱵᱽ

ᱥᱟᱹᱠᱷᱭᱟᱹᱛ